Honda Civic (generasi ketujuh)

Generasi ketujuh Honda Civic dilancarkan pada September 2000 sebagai model 2001. Berbanding dengan pendahulunya, ia mengekalkan dimensi luaran yang sama, tetapi ruangan dalamannya bertambah secara nyata, melonjakkan Civic ke segmen kereta padat. Terdapat lantai belakang rata untuk keselesaan penumpang belakang. Ia merupakan Civic pertama yang tidak menggunakan sistem gantungan jenis double wishbone, yang sudah lama digunakan antara generasi keempat hingga keenam serta popular di kalangan pelumba haram; sebaliknya, ia digantikan dengan topang MacPherson yang lebih mudah serta jimat ruang.

Bagi pasaran Malaysia, pilihan utama enjin ialah enjin 1.7L yang menghasilkan , manakala pilihan enjin 2.0L i-VTEC baharu yang menghasilkan  turut ditawarkan. Pada tahun 2004, Civic diberikan lampu hadapan yang diperbaharui bersama-sama bampar dan gril baharu.

200px|thumb|right|2004-2005 Honda Civic LX coupe (AS)

Versi hibrid mula dibawa masuk ke Malaysia pada tahun 2003. Ia menggunakan enjin petrol 1.3 L I4 yang digandingkan dengan motor elektrik, menghasilkan keluaran kuasa gabungan 93 hp. Motor elektrik tersebut mendapat bekalan elektrik daripada bateri yang dicas melalui pembrekan jana semula semasa nyahpecutan, sekaligus mengurangkan pelepasan asap serta meningkatkan kadar penjimatan bahan api kepada 46 bsg bandar raya / 51 bsg lebuh raya dengan transmisi manual menurut anggaran penggunaan bahan api EPA.http://www.fueleconomy.gov/feg/calculatorCompareSideBySidePopUp.jsp?column=1&id=18526  EPA fuel estimate 2003 MY Civic hybrid


Rujukan

Pautan luar
 Laman web rasmi Honda Malaysia

Kategori:Honda Civic